标题：1200年
中国纪年
公元1200年，南宋庆元六年
通鉴记载
宁宗法天备道纯德茂功仁文哲武圣恭睿孝皇帝庆元六年（金承安五年，公元1200年）
春，正月，乙未，金尚书省言：“会试取策论、词赋、经义不得过六百人，合格者不及其数则阙之。”
丙申，金主如春水。
庚子，金命左右司五月一转奏事。
辛丑，金主谕点检曰：“车驾所至，仍令百姓市易。”庚戌，定明安、穆昆军前怠慢罢世袭制。
二月，戊辰，减诸路杂犯死罪囚，释徒以下，皇子生故也。
辛未，金主还都。
戊寅，上《太上皇玉牒》、《圣政》、《日历》、《会要》于寿康宫。
甲申，封婕妤杨氏为贵妃。
闰月，庚寅，以京镗为左丞相，谢深甫为右丞相，何澹知枢密院事兼参知政事。
乙巳，复留正少保、观文殿大学士、致仕。
癸卯，金定纳粟补官之家存留弓箭制。
丁未，金主与宰臣论置相曰：“图克埋镒，朕志先定。贾铉何如？”司空襄举知延安府孙即康，金主曰：“不轻薄否？”襄曰：“可再用为中丞以观之。”张万公曰：“即康及第，先铉一榜。”金主曰：“论相安论榜次！朕意以贾铉才可用也。”旋以即康为御史中丞。
金右补阙杨廷秀言：“请令尚书省及左右官一人，应入史事编次日历，或一月或一季封送史院。”金主是其言，仍令送着作局润色付之。
辛亥，以殿前都指挥使吴曦为昭信军节度使。曦，挺之子也。
三月，庚申，金大睦亲府进重修玉牒。
甲子，提举南京鸿庆宫朱熹卒。
自伪学有禁，士之绳趋尺步，稍以儒自名者，无所容其身。从游之士，特立不顾者，屏伏丘壑，依阿巽懦者，更名它师，过门不入，甚至变易衣冠，狎游市肆，以自别其非党。而熹日与诸生讲学不休，或劝其谢遣生徒，笑而不答。及疾革，以深衣及所着书授门人黄干而卒。
熹平居惓惓，无一念不在于国。闻时政之阙失，则戚然有不豫之色；语及国势未振，则感慨以至泣下。然难进易退，不贬道以求合，故与世动辄龃龉。历事四朝，仕于外者仅九考，立朝才四十日，天下惜之。
将葬，右正言施康年言：“四方伪徒，欲送伪师朱熹之葬。臣闻伪师在浙东则浙东之徒盛，在湖南则湖南之徒盛。每夜三鼓，聚于一堂，伪师身据高坐，口出异言，或吟哦怪书，如道家步虚之声，或幽默端坐，如释氏入定之状：至于遇夜则入，至晓则散，又如奸人事魔之教。今熹已殁，其徒画像以事之，设位以祭之，会聚之间，非妄谈世人之短长，则谬议时政之得失。望令守臣约束。”从之。于是门生故旧不敢送葬，惟李燔等数人视窆，不少怵。
熹自少有志于圣道，其为学，大抵穷理以致其知，反躬以践其实，而以居敬为主。尝谓圣贤道统之传，散在方册，自经旨不明而道统之传始晦，于是竭其精力以研穷圣贤之经训，所着书为学者所宗。
戊辰，金定妻亡服内婚娶听离制。
庚午，金以知大兴府卞为御史大夫。时言官谓御史大夫久阙，宪纪不振，宜选刚正疾恶之人，肃清庶务，遂以卞为之。
丙子，金尚书省奏拟同知商州事富察西京为济南府判官。金主曰：“宰相岂可止徇人情，要当重惜名器。此人不堪，朕尝记之，与七品足矣。”
庚辰，金以上京留守图克埋镒为平章政事。金主尝问宰臣：“镒与崇浩孰优？”张万公对曰：“皆才能之士，镒似优。镒有执守，崇浩多数耳。”金主曰：“何为多数？”万公曰：“崇浩微似迎合。”
金主曰：“卿言是也。”
夏，四月，金尚书省进《律义》。
己酉，封宗子不璺为嗣濮王。
辛亥，监都进奏院邓友龙，请明诏大臣，用舍从违，谨所决择，无用伪党。友龙寻擢监察御史。
五月，丙辰，以旱决中外系囚。
己未，金敕诸路按察司，纠察亲民官以大杖棰人者。先是贾铉上书曰：“亲民之官，任情立威，所用决杖，分径长短，不如法式，甚者以铁刃置于杖端，因而致死。愿下州群申明旧章，检量封记，按察官检察不如法者，具以名闻。内廷敕断，亦依已定程式。”故有是命。
丙寅，诏大理、三衙、临安府及诸路阙雨州县释杖以下囚。
戊辰，诏侍从、台谏、两省、卿监、郎官、馆职疏陈阙失及当今急务。辛未，以久旱，诏中外陈朝廷过失及时政利害。知兴国县庄夏上封事曰：“君者，阳也；臣者，君之阴也。今威福下移，此阴胜也。积阴之极，阳之气散乱而不收，其弊为火灾，为旱蝗。愿陛下体阳刚之德，使后宫戚里，内省黄门，思不出位，此抑阴助阳之术也。”召为太学博士。
壬申，雨。
庚辰，金地震。
六月，乙酉朔，日有食之。
戊子，太上皇后李氏崩于寿康宫，年五十六。
戊申，同知枢密院事许及之，以母丧去位。
秋，七月，癸亥，金定居祖父母丧婚娶听离法。
丁卯，以御史中丞陈自强签书枢密院事。自强自选人至枢府，首尾仅四年。
金平章政事张万公乞致仕。时北部虽罢兵，而边事方殷，连岁旱?，灾异数见；又多变更制度，民以为不便，旋又改之，纷纷无定。万公素沈厚深谨，务安静少事，与同列议多不合。然颇嫌畏，不敢犯颜强谏，须金主有问，然后审察利害而质言之，金主虽称善而弗行，故万公以衰病丐间。辛未，金主谕曰：“近卿言数事，朕未尝行，乃朕之过。卿年未老而遽告病，今特赐告两月，复起视事。”
提举洞霄宫黄洽卒。
八月，辛卯，太上皇崩于寿康宫，年五十四。
丙申，上太上皇后谥曰慈懿。
丁酉，左丞相京镗卒。镗居政府，唯奉行韩侂胄风旨，又尝荐刘德秀，排击善类。“伪学”之名，镗实发之。
癸卯，权攒慈懿皇后于修吉寺。
丁未，金敕审官院奏事，其院官皆许升殿。
戊申，金更定镇、防军犯徒配役法。
九月，乙卯，祔慈懿皇后神主于太庙。
臣僚言：“比年以来，浸成内重之弊。祖宗成宪，改秩者必宰邑，典郡者方除郎，寺监之既更，则出守千里之地，郎官卿监之已历，必出分一道之节，此不易之良法。日往月迈，莫克遵守，恐内重外轻，其弊难革。望令中外之官，更出迭入，以均其任。”
金边臣言：“比岁征伐，军多败衄。盖屯田地寡，无以养赡，至有不免饥寒者，故无斗志。愿括民田之冒税者分给，则战士气自倍矣。”朝议从之，张万公独上书言其不可者五，大略以为：“军旅之后，疮痍未复，百姓抚摩之不暇，何可重扰！一也。通检未久，田有定籍，括之必不能尽，适足以增猾吏之弊，长告讦之风，二也。侈费妄用，不可胜计，推之以养军，可敛不及民而无待于夺民之田，三也。兵士失于选择，强弱不别，而使同田共食，振厉者无以尽其力，疲劣者得以容其奸，四也。夺民而与军，得军心而失天下之心，其祸有不可胜言者，五也。必不是已，请以冒地之已括者，召民莳之，以所入赡军，则军有坐获之利，民无被夺之怨矣。”书奏，不报。戊午，以枢密使崇浩，礼部尚书贾铉，佩金符行省山东等路括地。
先是金有司议于西南、西北路沿边筑壕堑以备蒙古，役未就，御史台言所开旋为风沙所平，无益于御侮而徒劳民。金主尝以旱，问张万公致灾之由，万公对曰：“劳民之久，恐伤和气，宜从御史台言罢之。”既而司空襄以枢密使莅边，卒筑之。然工役迫促，虽有墙隍，无女墙副提。西北路招讨使通吉思忠增缮之，用工七十五万，止用屯戍军卒，役不及民，至是工竣。己未，尚书省以闻，诏奖之曰：“直乾之维，扼边之要，正资守备，以靖翰籓。垣垒未完，营屯未固，卿督兹事役，唯用戍兵，民不知劳，时非淹久，已臻休毕，仍底工坚。赖尔忠勤，办兹心画，有嘉乃心，式副予怀。”遂厚赐以银币。论者谓金之国势自兹弱矣。
金修《玉牒》成。定皇族收养异姓男为子者，徒三年，姓同者，减二等。立嫡违法者，徒一年。
癸亥，金主如蓟州秋山。
甲子，婺州进士吕祖泰上书请诛韩侂胄。祖泰，祖俭之从弟也，性疏达，尚气谊，论世事无忌讳。先是祖俭以言事贬，祖泰语其友曰：“自吾兄之贬，诸人箝口。我必以言报国，当少须之，今亦未敢以累吾兄也。”至是祖俭卒，祖泰乃击登闻鼓上书，论侂胄有无君之心，请诛之以防祸乱。其略曰：“道与学，自古所恃以为国者也。丞相赵汝愚，今之有大勋劳者也。立伪学之禁，逐汝愚之党，是将空陛下之国，而陛下不知悟耶？陈自强何人，徒以韩侂胄童稚之师，躐致宰辅，陛下旧学之臣若彭龟年等，今安在哉！苏师旦，平江之吏胥，周筠，韩氏之厮役，人共知之。今师旦乃以潜邸随龙，筠以皇后亲属，俱得大官。不知陛下在潜邸时，果识所谓苏师旦者乎？椒房之亲，果有厮役之周筠者乎？侂胄之徒，自尊大而卑朝廷，一至于此。愿亟诛侂胄、师旦、筠而逐罢自强之徒。故大臣在者，独周必大可用，宜以代之。不然，事将不测。”
书下三省，朝论杂起。御史施康年以为必大实使之，遂露章奏劾，且谓：“淳熙之季，王淮为首相，必大尝挤而夺之位，首倡伪徒，私植党与。今屏居田野，不自循省，而诱致狂生，叩阍自荐，以觊召用。”林采言：“伪学之成，造端自周必大。宜加贬削。”遂镌必大一官；吕祖泰挟私上书，语言狂妄，拘管连州。右谏议大夫程松与祖泰友，惧，曰：“人知我素与游，其谓我与闻乎？”乃独奏言：“祖泰有当诛之罪，且其上书必有教之者，今纵不杀，犹当杖脊黥面，窜之远方。”殿中侍御史陈谠亦以为言。乃杖祖泰一百，配钦州牢城。
初，当路欲文致必大以罪，而难其重名，意必大或有辨论，乃致于贬。及必大上书谢，惟自引咎，诏复其秩。
祖泰自期必死，无惧色。既至府庭，府尹赵善坚为好语诱之曰：“谁教汝为者？”祖泰笑曰：“此何事？可受教于人乎？”善坚曰：“汝病风丧心耶？”祖泰曰：“以吾观之，若今之附韩氏得美官者，乃病风丧心耳！”善坚据案作色莅行杖，祖泰大呼曰：“公为天族，同国休戚，祖泰乃为何人家计安危而受斯辱也！”善坚亦惭，趣使去。
己巳，命右丞相谢深甫朝献景灵宫。庚午，命嗣濮王不璺朝飨太庙。辛未，合祀天地于明堂，大赦。
冬，十月，丙戌，加韩侂胄太傅。
庚寅，金主还都。
庚子，金地风霾。辛丑，金主命集百官于尚书省，问：“间者亢旱，近则久阴，岂政有错谬而致然欤？其各以所见对。”张万公言：“天久阴晦，由人君用人邪正不分。有人之道，君子当在内，小人当在外。”金主召问之曰：“卿言有理。然熟为小人？”万公不敢斥言李仁惠兄弟，对曰：“户部员外郎张?，文绣署丞田栎，都水监丞张嘉贞，虽有干才，无德而称，好奔走以取势利。大抵论人当先才德。”金主即命三人皆补外。
金主又谓万公曰：“赵秉文曩以言事降授，闻其人有才藻，工书翰，又且敢言，朕虽弃不用，以北边军事方兴，姑试之耳。”其后秉文果召用。
金图克埋镒应诏上疏，略曰：“仁、义、礼、智、信，谓之五常。父义、母慈、兄友、弟敬、子孝，谓之五德。今五常不立，五德不兴，搢绅学古之士，弃礼义，忘廉耻，细民违道畔义，迷不知返，背毁天常，骨肉相残，动伤和气，此非一朝一夕之故也。今宜正薄俗，顺人心，父父、子子、夫夫、妇妇，各得其道，然后和气普洽，福禄荐臻矣。”
因论为政之术，其急有二：“一曰正臣下之心。窃见群下不明礼义，趋利者众，何以责小民之从化哉！其用人也，德器为上，才美为下，兼之者待以不次，才下行美者次之，虽有才能，行义无取者，抑而下之，则臣下之趋向正矣。其二曰导学者之志。教化之行，兴于学校。今学者失其本真，经史雅奥，委而不习，藻饰虚词，钓取禄利。请令取士兼问经史故实，使学者皆守经学，不惑于近习之靡，则善矣。”
又曰：“凡天下之事，丛来者非一端，形似者非一体，法制不能尽隐于形似，乃生异端。孔子曰：‘义者，天下之断也。’《记》曰：‘义为断之节。’望陛下临制万机，事有异议，少碍圣虑，寻绎其端，则裁断有定而疑可辨矣。”
时李元妃兄弟恣横，镒言皆切时弊。金主虽纳其说，而不能行。
金主尝问宰臣：“汉高帝、光武孰为优劣？”张万公对曰：“高帝优甚。”图克坦镒曰：“光武再造汉业，在位三十年，无沈湎冒色之事；高帝惑戚姬，至于乱。由是言之，光武为优。”金主默然。镒益以李元妃隆宠过盛，故微讽云。
癸巳，吏部侍郎费士寅，请历十五考以上，无赃私罪犯者，听免职司举主一员；从之。
十一月，癸丑朔，日有食之。
诏宗子与愿更名?严，除福州观察使，令资善堂受书。
乙卯，金定品官过阙则下制。
金以国史院编修官吕卿云为右补阙兼应奉翰林文字，审官院以资浅驳奏。金主谕曰：“明昌间，卿云尝上书言宫掖事，辞甚切直，皆它人不能言者，卿辈盖不知也。臣下言事，不令外人知，乃是谨密，正当显用。卿等宜悉之。”
金李元妃尝遣人以皁币易内藏红币，左藏库副使高竑拒不肯易，元妃奏之。金主大喜，使谕竑曰：“所执甚善。今姑与之，后不得为例。”旋转竑为仪鸾局少府少监。
己未，皇后韩氏崩，谥恭淑。
丙寅，东北地震。
十二月，癸未朔，金诏改明年为泰和元年。
辛卯，权攒宪仁圣哲慈孝皇帝于永崇陵，庙号光宗。
乙未，金定管军官受所部财物辄放离役及令人代役法。
辛丑，金诏：“宫籍监户，百姓自愿以女为婚者听。”
壬寅，权攒恭淑皇后于广教寺。
癸卯，祔光宗神主于太庙。
太庙自仁宗以来，皆祀七世。崇宁初，蔡京秉政，乃建九庙，奉翼祖、宣祖。绍兴中，徽宗祔庙，以与哲宗同为一世，故无所祧。及祔钦宗，始祧翼祖。高宗与钦宗同为一世，亦不祧。由是淳熙末年，太庙祀九世、十二室。迨阜陵复土，赵汝愚为政，遂祧僖、宣二祖而祔孝宗。及光宗祔庙，复不祧，又祀九世。
诏改明年为嘉泰元年。
金定造作不如法、三年内有损坏者，罪有差。
己酉，加吴曦太尉。
庚戌，祔恭淑皇后神主于太庙。
四川关外四州营田，半为吴、郭诸家所据，租入甚轻，计司知之而不敢问。司农少卿江阴王宁，总领四川财赋，有隆州教授张钧，献策于宁，以为营田租可增。宁用其说，是冬，分遣官属八人按行诸郡。所遣官知其难行，仅略增之；惟金州签判元鼎分括凤州，遂尽集属邑之民，纠决升降，累月不已。兴州都统制郭杲，旧与宁同僚相善，至是宁欲核其军阙员将佐，杲不肯，互奏于朝，诏用杲言，由是两人有隙。及宁括营田，杲尤以为不便。宁命鼎近边三十里毋得增括，鼎匿之，营田户数自诣鼎，请其榜以示人，鼎不与。俄而营田户数百户噪于庭，突执鼎殴之，搜其橐，得赂遗无算，即执鼎，使自具所得主名，鼎词伏。杲因出榜招谕，且以闻。诏罢四川所增营田租，改宁直徽猷部、湖北转运副使。
先是兴州催锋、踏白二军戍黑谷者，骑士月给刍钱甚厚，宁议损之。是秋，戍卒张威等百馀人亡入黑谷为盗，有奔金境者。金边帅械其二十七人还都统司，杲戮之而不敢奏。未几，杲卒。
本年年表
大事记 
西非马里兴 
西非马里兴矿资源西非通常被认为是非洲大陆南北分界线和向西凸起部分的大片地区，为地理、人种和文化过渡地带。 
非洲大陆南大西洋海岸线在这一地区呈东西走向的部分曾以象牙海岸、黄金海岸而闻名。奴隶贸易在这里被人操纵，现在绝大多数非洲裔美国人就是当时从“西非”贩运到美国的奴隶的后代。“西非”大西洋沿岸地区大部分为热带地区和热带雨林，以前人们沿这条海岸线穿行这一地区。 
贝宁（旧名：达荷美，法国殖民地） 
科特迪瓦（法国殖民地） 
冈比亚（英联邦） 
加纳（英联邦） 
几内亚（原法国殖民地） 
几内亚比绍（原葡萄牙殖民地） 
利比里亚 
毛里塔尼亚（前法国殖民地） 
尼日利亚（英联邦） 
塞内加尔（原法国殖民地） 
塞拉利昂（英联邦） 
多哥（前德国、法国殖民地） 
布基纳法索（旧名：上沃尔特，法国殖民地） 
乍得 
马里 
尼日尔 
圣赫勒拿（英国属地，Saint Helena） 
马里三分之二的面积是沙漠。北部从阿尔及利亚伸入的阿哈加尔山脉形成一个高地。南部和中部是尼日尔河宽广的低地。马里的气候从热带温暖的气候一直到撒哈拉沙漠的沙漠气候。南部年降雨量可达1000毫米，北部有些地方终年不雨。南部是潮湿的草原，向北演变成灌木草原、半沙漠和沙漠。马里国家面积的2%是农用地，同时80%的劳动力在农业工作。在尼日尔河和塞内加尔河流域以及在南方多雨地区农业用地非常密集。种植物有花生、玉米、高粱和棉花等。 
北方由于干旱收获不能获得保证，但由于人口增加所造成的压力到年降雨量200毫米的地方也有很多农田，主要作物是小麦和绿色饲料。 
铁木真称成吉思汗(1206)；
南宋与蒙古联合灭金(1234) 。 
逝世 
1200年朱熹逝世朱熹（1130年－1200年），行五十二，小名沉郎，小字季延，字元晦，一字仲晦，号晦庵，晚称晦翁，又称紫阳先生、考亭先生、沧州病叟、云谷老人，諡文，又称朱文公。南宋理学家，理学的集大成者，被尊称为朱子。 
他是程颢、程颐的三传弟子李侗的学生，在中国，很多人认为他确立了完整的客观唯心主义体系。家境穷困，自小聪颖，弱冠及第，中绍兴十八年进士，历高孝光宁四朝，一生清白，贫困时多，虽餐食常有不继，然非分一文不取。 
于建阳云谷结草堂名“晦庵”，在此讲学，世称“考亭学派”，亦称考亭先生。承北宋周敦颐与二程学说，创立宋代研究哲理的学风，称为理学。其著作甚多，辑定《大学》 、《中庸》 、《论语》、《孟子》为四书作为教本，儒家的思想经其整理注释才普遍为人所瞭解。 
庆元六年庚申（1200年）三月初九午时病逝于建阳考亭之沧州精舍，寿七十一岁。嘉定二年诏赐谥曰“文”（称文公），累赠太师，追封信国公，后改徽国公，从祀孔子庙。
历史大事
金限制猛安谋克世袭制 
猛安、谋克为金代女真族的军事和社会组织单位，又作官号，世袭其职。章宗时，对世袭制采取了一些限制措施。承安五年（1200）正月，规定猛安、谋克若犯军前怠慢罪则罢世袭制。五月，又规定猛安、谋克斗殴杀人，若遇赦免死，则罢世袭。
朱熹去世
宋庆元六年（1200）三月九日，理学大师朱熹卒于福建建阳考亭家中，终年七十岁。其寸道学之禁甚严，以儒者自名者几无容身之地。朱熹被指为罪首之一，数遭黜贬，后任提举南京鸿庆宫职退居建阳，然仍日与诸生讲学不休。及病危，以所著书授门“伪徒”欲为朱熹送葬，要求予以禁止，得到认可。于是门生故旧不敢前往，参加葬礼者仅李燔等数人而已。朱熹字元晦，后改为仲晦，号晦翁。生于南剑州尤溪县（今福建），绍兴十八年（1148）进土。一生政治权位未显，然而他著述宏富，所建立的完整而系统的理学体系，被后世统治阶级尊为官方学术，有着巨大而深远的影响。